Innaarsuit

Innaarsuit (tidligere stavet Ivnârssuit) er ei bygd i Avannaata kommune, nordvest på Grønland. Bygda hadde 175 innbyggere i 2018.Befolkningen i lokaliteterne 1. Januar 1977-2018 , Statistikbanken, Grønlands Statistik.

Bygda ligger ca. 55 km nord for Upernavik. Det er helistop her, som ligger like ved bygdas søppelplass. Det er anlagt en ganske ny vei gjennom bygda og ut til helistoppen. 

I 1997 fikk de internettcafé her. KNI har dagligvarebutikk her. Bygdas skole, Fiilimuup Atuarfia ble utbygd og renovert i 1992, og har ca. 20 elever. 

Bygda fikk mye internasjonal omtale i juli 2018, da et stort isfjell grunnstøtte rett utenfor kysten. Deler av befolkningen ble evakuert i frykt for at isfjellet skulle kalve, og dermed utløse en flodbølge inn mot bygda.VG.no - Frykter isfjell vil utløse flodbølge, besøkt 18. juli 2018.KNR.gl - Innaarsuit Medier fra hele verden følger med i dramaet , besøkt 18. juli 2018. 

 Referanser 

 Eksterne lenker 
 www.arktiskebilleder.dk Historiske bilder fra Innaarsuit.

Kategori:Bosetninger på Grønland